አገር አቀፍ ደረጃ ክለቦችም ሆነ ቡድኖች አለመኖራቸው፣ የበጀት እጥረት እና የስፖርት ማዘውተሪያ ቦታዎችና መሳሪያዎች በአገር ውስጥ በበቂ ሁኔታ አለመኖር ለክብደት ማንሳት ስፖርት ፈተና ሆኖ መቆየቱን ተናግረዋል። ይህ ፈተና ግን አሁንም እንደቀጠለ መሆኑን የሚናገሩት የፌዴሬሽኑ ዋና ፀሀፊ አቶ አበበ አሽኔ ናቸው። ኃላፊው ሲናገሩም አንድ የክብደት ማንሳት ስፖርት ሙሉ መሳሪያ (ሴት) 80 ሺህ ብር ይፈጃል። ሙሉ በሙሉ ከውጭ የሚመጣ ከመሆኑ ጋር በተያያዘም ወጪው ለስፖርቱ ፈተና መሆኑን ገልጸዋል። በሌላ በኩል ደግሞ በአገር አቀፉ የታዳጊዎች ፕሮጄክት ሻምፒዮና ስፖርቱ የሚሰጥ በመሆኑ ብሎም በታዳጊዎች ስፖር ማዕከል ከሚታቀፉ ስፖርቶች አንዱ ሆኖ መቅረቡ ለክብደት ማንሳት ስፖርት ተስፋ ፈንጣቂ መሆኑን ተናግረዋል።
